  Туспуктэм: Руслан Нуриахметов Майя Бывальцева Ижкарысь 88 номеро школаын 26-тӥ куарусёнэ йыртэмасен сӧсыртэм пиналъёс эмъяськонэз но реабилитациез азьланьто. Москваын федерал клиникаын кыллем ваньмыз 13 нылпиос Ижкаре берытскизы ни, соосты эмчиос ялан чакласа возё. Со сярысь, Удмуртиысь тазалкез утёнъя министрлэн воштӥсез Наталья Соколова вылэ чӧлскыса, удысэтлэн пресс-службаез ивортӥз. « Ми анай-атайёсын ялан кусып возиськом, пӧртэм юрттэт сётӥськом. Та дыре куинез пиналъёс Нылпиослы элькун эмъюртын реабилитаци ортчо. Выль ар шулдыръяськонъёс бере эшшо куинез пиналъёс Москваысь клиникаосы реабилитацие мынозы. Котькуд семьяен нимаз ужаськомы, котькуд нылпиез нуиськомы, эскеронъёсын кутскыса, кулэ ужкагазъёсты лэсьтытозь » Наталья Соколова, Удмуртиысь тазалыкез утёнъя министрлэн воштӥсез Солэн верамезъя, одӥгезлэн пиналлэн тазалыкез секыт, сое паллиативной ёзэтэ выжтозы. Юрттэт шугадӟонэ шедемъёслы гинэ ӧвӧл, шимучырез адӟем пиналъёслы но, школаын ужасьёслы но сёто. 26-тӥ куарусёнысен 225 дышетскисьёс санаторие ветлӥзы, 540 пиналъёс карсьӧр лагерьын шутэтскизы. Психологи юрттэт 414 арлыдоос но 281 пиналъёс басьтӥзы. Тодэ вайытом, Ижкарысь 88 номеро школын шуэрес учырыр сэрен 18 адями быриз.   Тегъёс: Тазалык пиналъёс Ижкар Удмуртия  